-20-

**รายงานการประชุมสภาเทศบาลตำบลบ้านนา**

**สมัยสามัญ สมัยแรก ประจำปี 2564**

**วันศุกร์ที่ 14 เดือน พฤษภาคม พ.ศ. 2564**

**เวลา 10.00 น.**

**ณ ห้องประชุมสภาเทศบาลตำบลบ้านนา**

---------------------------------------------

**ผู้มาประชุม**

1. นายชณภัทร วัฒนกูล ประธานสภาเทศบาล

2. นางวรรธนา แซ่หลิ่ม รองประธานสภาเทศบาล

3. นางสาวนิลวรรณ มีครุฑ สมาชิกสภาเทศบาล

4. นางมลิวัล พัฒนะ สมาชิกสภาเทศบาล

5. นายพิทักษ์ ลังกาใจ สมาชิกสภาเทศบาล

6. นายปราโมทย์ คุ้มวงศ์ สมาชิกสภาเทศบาล

7. นายบัญชร รักเมือง สมาชิกสภาเทศบาล

8. นายศิริวัฒน์ ถุงทอง สมาชิกสภาเทศบาล

9. นายพิพัฒน์ ศรีศิริวรรณา สมาชิกสภาเทศบาล

10. นายสุธี กาญจนานุรักษ์ สมาชิกสภาเทศบาล

11. นางโสภิศ มณู สมาชิกสภาเทศบาล

12. นางชรีพร รักชาติ เลขานุการสภาเทศบาล

**ผู้ไม่มาประชุม**

-ไม่มี-

**ผู้เข้าร่วมประชุม**

1. นายธงชัย ว่องทรง นายกเทศมนตรี

2. นางกอบกุล ชุติมันต์ รองนายกเทศมนตรี

3. นางสาวรัชต์สุดา ภูเขาทอง รองนายกเทศมนตรี

4. นางสมทรง อินทเจียด ที่ปรึกษนายกเทศมนตรี

5. นางโสภิณพร กดแก้ว เลขานุการนายกเทศมนตรี

6. นางประไพศรี สุทธินวล รองปลัดเทศบาล

7. นายธีระยุทธ ศรีอมร หัวหน้าสำนักปลัด

8. นางสุวลักษณ์ มณีโชติ ผู้อำนวยการกองคลัง

9. นายสุธีรวัฒน์ รังสิมันตุชาติ ผู้อำนวยการกองช่าง

10. นางสาวจิตรสุดา สุขสงค์ นักวิเคราะห์นโยบายและแผนปฏิบัติการ

11. จ.ส.ท.เกษมวิทย์ ทิพย์พินิจ นิติกรปฏิบัติการ

14. นางโสภา บริบูรณ์ เจ้าพนักงานธุรการชำนาญงาน

15. นายทรรศนะ เมธากิตตินันท์ ผู้ช่วยช่าง

-21-

เมื่อถึงกำหนดเวลาประชุมเจ้าหน้าที่ผู้เกี่ยวข้องตรวจสอบรายชื่อสมาชิกสภาฯ ผู้มาประชุมได้ลงชื่อไว้ครบองค์ประชุมหรือไม่ เมื่อครบแล้วให้สัญญาณเรียกสมาชิกสภาฯ เข้าห้องประชุม

นางชรีพร รักชาติ - เมื่อที่ประชุมพร้อมแล้ว ขอเชิญท่านประธานสภา ได้จุดธูปเทียน

เลขานุการสภาเทศบาล เพื่อบูชาพระรัตนตรัย และดำเนินการประชุมตามระเบียบวาระต่อไปขอเชิญค่ะ

นายชณภัทร วัฒนกูล - วันนี้เป็นการประชุมสภาเทศบาลตำบลบ้านนา สมัยสามัญ สมัยแรก

ประธานสภาเทศบาล ประจำปี ๒๕64 บัดนี้ สมาชิกสภาเทศบาลตำบลบ้านนา ได้มาประชุมครบตามองค์ประชุมแล้ว กระผมขอเปิดการประชุมครับ

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

นายชณภัทร วัฒนกูล - ประกาศสภาเทศบาลตำบลบ้านนาเรื่อง เรียกประชุมสภาเทศบาลตำบลประธานสภาเทศบาลตำบล สมัยประชุมสามัญ สมัยแรก ประจำปี ๒๕64

ตามมติการประชุมสภาเทศบาลตำบลบ้านนา ครั้งแรก เมื่อวันที่ 6 พฤษภาคม 2564 ได้กำหนดสมัยประชุมสามัญ สมัยแรก ประจำปี 2564 เริ่มตั้งแต่วันที่ 11 พฤษภาคม 2564 ถึงวันที่ 9 มิถุนายน 2564 มีกำหนดระยะเวลา ๓๐ วัน นั้น

อาศัยอำนาจตามความในมาตรา ๒๔ มาตรา ๒๕ แห่งพระราชบัญญัติเทศบาล พ.ศ. ๒๔๙๖ แก้ไขเพิ่มเติมถึง (ฉบับที่ ๑4) พ.ศ. ๒๕62 และระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๔๗ แก้ไขเพิ่มเติม (ฉบับที่ 2) พ.ศ.2554 ข้อ ๑๑ (๒) ข้อ ๒๑ และ ๒๒ จึงประกาศเรียกประชุมสภาเทศบาลตำบลบ้านนา สมัยประชุมสามัญ สมัยแรก ประจำปี ๒๕64 เริ่มตั้งแต่วันที่ 11 พฤษภาคม ๒๕64 ถึงวันที่ 9 มิถุนายน 2564 มีกำหนดระยะเวลา 30 วัน จึงประกาศให้ทราบโดยทั่วกัน ประกาศ ณ วันที่ 7 พฤษภาคม พ.ศ. ๒๕64

นายชณภัทร วัฒนกูล - ต่อไปผมมีเรื่องที่จะแจ้งให้ทราบ 2 เรื่อง

ประธานสภาเทศบาล - **เรื่องแรก** ขอแนะนำพนักงานเทศบาลที่ได้โอนย้ายมาดำรงตำแหน่งใหม่

ที่เทศบาลตำบลบ้านนา จำนวน 2 ราย คือ นายธีระยุทธ ศรีอมร ตำแหน่งหัวหน้าสำนักปลัด ย้ายมาจากเทศบาลตำบลไม้เรียง อำเภอฉวาง จังหวัดนครศรีธรรมราช และ จ.ส.ท.เกษมวิทย์ ทิพย์พินิจ ตำแหน่งนิติกรปฏิบัติการ ย้ายมาจากองค์การบริหารส่วนตำบลทุ่งคาวัด อำเภอละแม จังหวัดชุมพร ให้ทั้งสองท่านแนะนำตัวด้วยครับ

-22-

นายธีระยุทธ ศรีอมร - เรียนประธานสภาเทศบาลตำบลบ้านนา ท่านนายกเทศมนตรี ท่านรอง หัวหน้าสำนักปลัด นายกเทศมนตรี ท่านสมาชิกสภา และหัวหน้าสำนักงานทุกท่าน ผมนาย

ธีระยุทร ศรีอมร ดำรงตำแหน่งหัวหน้าสำนักปลัด เริ่มรับราชการครั้งแรกเมื่อ 6 พฤษภาคม 2548 ที่องค์การบริหารตำบลเสวียด อำเภอท่าฉาง จังหวัด สุราษฎร์ธานี สอบเปลี่ยนสายงานตำแหน่งหัวหน้าฝ่ายอำนวยการที่เทศบาลตำบลฉวาง 1 มิถุนายน 2558 โอนย้ายมาดำรงตำแหน่งหัวหน้าฝ่ายป้องกันของเทศบาลตำบลไม้เรียง 6 สิงหาคม 2558 โอนย้ายไปดำรงตำแหน่งหัวหน้าสำนักปลัดที่เทศบาลตำบลเขาพระ ต่อมากรมส่งเสริมการปกครองท้องถิ่นได้เปิดสอบบรรจุตำแหน่งหัวหน้าสำนักปลัดเมื่อ 1 กรกฎาคม 2563 ทำงานได้ช่วงนึง มีภารกิจได้โอนย้ายกลับมาดำรงตำแหน่งหัวหน้าฝ่ายปกครองที่เทศบาลตำบลไม้เรียงเมื่อ 15 ตุลาคม 2563 ทำงานได้ช่วงนึง หัวหน้าสำนักงัดเทศบาลตำบลบ้านนา ได้สอบหัวหน้าสำนักปลัดกลางได้ จึงยื่นคำร้องโอนย้ายมาเทศบาลตำบลบ้านนา และได้เข้า ก เมื่อเดือนมกราคม 2564 และท่านนายกได้ออกคำสั่งรับโอน และโอนย้ายมาดำรงตำแหน่งหัวหน้าสำนักปลัดเทศบาลตำบลบ้านนา ในวันที่ 18 กุมภาพันธ์ 2564 ในตำแหน่งหัวหน้าสำนักปลัดโครงสร้างมีหน้าที่ความรับผิดชอบหลายงาน และจะทำหน้าที่ในตำแหน่งหน้าที่ให้ดีที่สุด

จ.ส.ท.เกษมวิทย์ ทิพย์พินิจ - เรียนประธานสภาเทศบาล ท่านนายกเทศมนตรี ท่านรองนายก ท่านสมาชิก นิติกรปฏิบัติการ สภาเทศบาลทุกท่าน ผม จ.ส.อ.เกษมวิทย์ ทิพย์พินิจ ตำแหน่งนิติกรปฏิบัติการ

เริ่มรับราชการเมื่อ 1 สิงหาคม 2550 ในตำแหน่งเสมียรสำนักงานสัสดีจังหวัดสุราษฎร์ธานี และในปี 2552 ได้มารับราชการในตำแหน่งเสมียรที่สัสดีอำเภอบ้านนาเดิม และสอบได้ในตำแหน่งนิติกรปฏิบัติการเทศบาลทุ่งคาวัด จังหวัดชุมพรอยู่ครบสองปี เมื่อเทศบาลตำบลบ้านนาตำแหน่งว่างลงจึงได้ย้ายมาที่นี่ ผมจะทำงานนี้ให้ตรงกับตำแหน่งนี้เพื่อประโยชน์ของเทศบาลตำบล บ้านนา ขอบคุณครับ

นายชณภัทร วัฒนกูล - ก็ขอแสดงความยินดีกับบุคลากรทั้งสองท่านที่ได้มาร่วมงานกัน และประธานสภาเทศบาล ขอให้ท่านทั้งสองปฏิบัติหน้าที่ด้วยความซื่อสัตย์ สุจริต อุทิศเวลาให้กับงานใน

ราชการครับ

- **เรื่องที่สอง** ต่อไปขอแจ้งเรื่อง การทำบัตรประจำตัวสมาชิกสภาเทศบาล ประธานสภาและรองประธานสภา กระผมขอนำเรียนว่า เมื่อท่านได้รับเลือกให้มาดำรงตำแหน่งสมาชิกสภาเทศบาลซึ่งเป็นตำแหน่งที่ทรงเกียรติและจำเป็นต้องมีบัตรประจำตัว จึงขอความร่วมมือท่านเตรียมรูปถ่ายเพื่อให้กระผมรวบรวมให้ เจ้าหน้าส่งไปจังหวัดฯ เพื่อทำบัตรประจำตัวของสมาชิกสภา โดยท่านผู้ว่าราชการจังหวัดเป็นผู้ลงนาม ฉะนั้นขอให้ท่าน กรอกคำขอมีบัตรประจำตัวที่แจกไว้ให้ พร้อมรูปถ่ายขนาด 1 นิ้ว จำนวน 5 รูป และขนาด 2 นิ้ว จำนวน 2 รูป โดยรูปถ่ายให้ถ่ายรูปชุดเครื่องแบบสีขาวพื้นสีฟ้า ให้นำมาให้

-23-

เจ้าหน้าที่ก่อนสิ้นเดือนนี้ เพื่อเจ้าหน้าที่ได้นำเอกสารหลักฐานต่างๆ ส่งจังหวัดให้ผู้ว่าราชการจังหวัดได้ลงนามต่อไปครับ

**ระเบียบวาระที่ 2 เรื่องรับรองรายงานการประชุมสภาเทศบาลตำบลบ้านนา**

**ครั้งที่ผ่านมา**

นายชณภัทร วัฒนกูล ระเบียบวาระที่ ๒ เรื่องรับรองรายงานการประชุมสภาเทศบาลตำบลบ้านนา

ประธานสภาเทศบาล ครั้งที่ผ่านมา ขอยกไปในคราวถัดไป ครับ

**ระเบียบวาระที่ 3 เรื่องที่เสนอใหม่ เรื่อง การแถลงนโยบายของนายกเทศมนตรีตำบลบ้านนา**

นายชณภัทร วัฒนกูล ระเบียบวาระที่ ๓ เรื่อง ที่เสนอใหม่ เรื่อง การแถลงนโยบายของ ประธานสภาเทศบาล นายกเทศมนตรีตำบลบ้านนา ก่อนเข้ารับหน้าที่ ตามบทบัญญัติในมาตรา

๔๘ ทศ แห่งพระราชบัญญัติเทศบาล พ.ศ.๒๔๙๖ และแก้ไข เพิ่มเติมจนถึง

(ฉบับที่ ๑4) พ.ศ.๒๕62 ความว่า “ก่อนนายกเทศมนตรีเข้ารับหน้าที่ ให้ประธานสภาเทศบาลเรียกประชุมสภาเทศบาล เพื่อให้นายกเทศมนตรีแถลงนโยบายต่อสภาเทศบาล โดยไม่มีการลงมติ ทั้งนี้ ภายในสามสิบวันนับแต่วันประกาศผลการเลือกตั้ง นายกเทศมนตรี” ขอเชิญครับ

นายธงชัย ว่องทรง - เรียนประธานสภาเทศบาลตำบลบ้านนา และท่านสมาชิกผู้ทรงเกียรติที่นายกเทศมนตรี รักทุกท่านตามที่เทศบาลตำบลบ้านนา โดยคณะกรรมการการเลือกตั้ง

ประจำจังหวัดสุราษฎร์ธานี ได้ประกาศ กำหนดให้มีการเลือกตั้งสมาชิกสภาเทศบาล และนายกเทศมนตรีตำบลบ้านนา อำเภอบ้านนาเดิม จังหวัดสุราษฎร์ธานี ในวันอาทิตย์ที่ 28 มีนาคม 2564 นั้น

บัดนี้ คณะกรรมการการเลือกตั้ง ได้ประกาศผลการเลือกตั้งสมาชิกสภาเทศบาลและ นายกเทศมนตรีตำบลบ้านนา ครบตามจำนวนแล้ว เมื่อวันที่ 22 เมษายน 2564 อาศัยอำนาจตามความในมาตรา 48 ทศ แห่งพระราชบัญญัติเทศบาล พ.ศ. 2496 และแก้ไขเพิ่มเติม (ฉบับที่ 14) พ.ศ. 2562 มาตรา ความว่าก่อนนายกเทศมนตรีเข้ารับหน้าที่ให้ประธานสภาเทศบาล เรียกประชุมสภาเทศบาล เพื่อให้นายกเทศมนตรี แถลงนโยบายต่อสภาเทศบาล โดยไม่มีการลงมติ ทั้งนี้ ภายในสามสิบวันนับแต่วันที่ประกาศผลการเลือกตั้งนายกเทศมนตรี และในวันนี้ประธานสภาเทศบาลตำบลบ้านนา ได้เรียกประชุมสภาเทศบาลตำบลบ้านนา เพื่อให้นายกเทศมนตรีตำบลบ้านนา ได้แถลงนโยบายต่อสภาเทศบาลแล้วนั้น

กระผม นายธงชัย ว่องทรง นายกเทศมนตรีตำบลบ้านนา ขอแถลงนโยบายต่อสภาเทศบาลตำบลบ้านนา ให้ทราบว่า กระผมจะบริหารงานเทศบาลตามอำนาจหน้าที่ที่กฎหมายและตามระเบียบที่กำหนดไว้ โดยจะยึดถือประโยชน์สุขของประชาชนเป็นสำคัญ ใช้วิธีการบริหารเทศบาล ตามพระราชกฤษฎีกาว่าด้วย หลักเกณฑ์และวิธีการบริหารบ้านเมืองที่ดี พ.ศ. 2546 และจะให้

-24-

ประชาชนเข้ามา มีส่วนร่วมในการจัดทำแผนชุมชน แผนพัฒนาท้องถิ่น การจัดทำงบประมาณรายจ่ายของเทศบาล การจัดซื้อจัดจ้าง การ ตรวจสอบ การ

ประเมินผลการปฏิบัติงานของราชการและการเปิดเผยข้อมูลข่าวสาร ตามพระราชบัญญัติ ข้อมูลข่าวสารทางราชการ พ.ศ. 2540 และตามกฎหมายที่

กระทรวงมหาดไทยได้กำหนดไว้ กระผมมีนโยบาย ที่สำคัญและจำเป็นต้องดำเนินการอย่างเร่งด่วน เพื่อให้เทศบาลตำบลบ้านนา มีความเจริญก้าวหน้าอย่างยั่งยืน ไปสู่เทศบาลเมืองในอนาคต โดยมีนโยบายพัฒนาเทศบาลตำบลบ้านนา ให้สอดคล้องกับแผน ยุทธศาสตร์ชาติ 20 ปี แผนพัฒนาจังหวัดสุราษฎร์ธานี 5 ปี (พ.ศ. 2561 – พ.ศ. 2565) และนโยบายการพัฒนาของอำเภอบ้านนาเดิม เพื่อให้เกิดประโยชน์สูงสุดแก่พี่น้องประชาชนตามหลักการกระจายอำนาจ จึงขอนำเรียนประธานสภาเทศบาลรองประธานสภาเทศบาล และสมาชิกสภาเทศบาลตำบลบ้านนา ทุกท่านให้ ได้รับทราบถึงเจตนารมณ์ ยุทธศาสตร์และนโยบาย ที่มุ่งมั่นจะสร้างเสถียรภาพและความมั่นคงในการพัฒนา เศรษฐกิจ สังคม และการเมือง ทั้งนี้เพื่อประโยชน์สุขของพี่น้องประชาชนเทศบาลตำบลบ้านนา โดยยึดมั่นใน การปกครองระบอบประชาธิปไตย อันมีพระมหากษัตริย์ทรงเป็นประมุข และคำนึงถึงบทบัญญัติแห่งรัฐธรรมนูญแห่งราชอาณาจักรไทย ซึ่งถือเป็นกฎหมายสูงสุดในการปกครอง รวมทั้งอำนาจหน้าที่ของเทศบาล ซึ่งได้บัญญัติไว้ตามพระราชบัญญัติเทศบาล พ.ศ. 2496 และตามพระราชบัญญัติกำหนดแผนและขั้นตอนการ กระจายอำนาจให้แก่องค์กรปกครองส่วนท้องถิ่น พ.ศ. 2542 ตลอดจนกฎหมายที่เกี่ยวข้อง โดยมีเป้าหมาย เพื่อการพัฒนาเทศบาลตำบลบ้านนาของ ให้มีความเจริญในทุกๆ ด้าน

**ประธานสภาเทศบาล รองประธานสภาเทศบาล และสมาชิกสภาเทศบาลตำบลบ้านนา ที่เคารพ**

กระผมขอแถลงนโยบายการบริหารราชการเทศบาลตำบลบ้านนา ในขณะที่กระผมดำรงตำแหน่ง นายกเทศมนตรีตำบลบ้านนา ตามวาระ 4 ปี ต่อสภาเทศบาลตำบลบ้านนา เพื่อเป็นแนวทางในการปฏิบัติงานเพื่อให้เกิดประโยชน์สุขสูงสุดแก่เทศบาลตำบลบ้านนา โดยยึดหลัก ร่วมคิด ร่วมทำ ร่วมใจอาสาพัฒนา รวม 7 ด้าน ดังนี้

**1. นโยบายด้านโครงสร้างพื้นฐาน**

1.1 พัฒนา ปรับปรุง สนับสนุนและบูรณะระบบสาธารณูปโภคขั้นพื้นฐาน เช่น ถนน คูระบายน้ำ ทางเท้า ไฟฟ้าสาธารณะ ประปา โทรศัพท์ ให้ได้มาตรฐานครอบคลุมทั่วพื้นที่ของชุมชน และตรงตามความ ต้องการของประชาชน

1.2 พัฒนา ปรับปรุง แหล่งน้ำสาธารณะประโยชน์ เพื่อให้มีน้ำใช้ในการอุปโภคและการเกษตร รวมทั้งเป็นแหล่งกักเก็บน้ำไว้ใช้ช่วงเกิดภาวะหรือสถานการณ์ภัยแล้ง

-25-

1.3 ส่งเสริมการพัฒนาภูมิทัศน์ ปรับปรุงย่านชุมชน และสถานที่ราชการ หน่วยงานต่าง ๆ ของเทศบาล และการจัดทำผังเมืองเทศบาลตำบลบ้านนา ให้สอดคล้องกับทิศทางการพัฒนาบ้านเมืองที่น่าอยู่

1.4 จัดให้มีน้ำสะอาดเพื่ออุปโภคและบริโภค ให้เพียงพอแก่ประชาชน เช่น การขยายเขตประปา ขยายเขตไฟฟ้าสาธาณะ เป็นต้น

1.5 พัฒนาระบบระบายน้ำให้ได้มาตรฐาน เพื่อแก้ไขปัญหาน้าท่วมอย่างถาวร สร้างพนังป้องกันตลิ่งริม

คลองลำพูน พร้อมทั้งอนุรักษ์ ฟื้นฟู รักษาสิ่งแวดล้อมในชุมชนให้น่าอยู่

**2. นโยบายด้านเศรษฐกิจ**

2.1 ดำเนินการจัดทำงบประมาณ ปรับปรุงระบบภาษี และแผนงานการบริหารทรัพย์สินของ เทศบาลให้มีความเหมาะสมและสอดคล้องกับความต้องการของประชาชน และชุมชนเพื่อให้เกิดประโยชน์ สูงสุด รวมทั้งปรับลดรายจ่ายที่ไม่จำเป็น

2.2 ส่งเสริมและสนับสนุนการประกอบอาชีพ การฝึกอบรมอาชีพ กลุ่มผู้สนใจและการรวมกลุ่มอาชีพ ต่างๆ ในอันที่จะนำความรู้ที่ได้รับจากการฝึกอบรมอาชีพไปประกอบอาชีพเพื่อเสริมสร้างรายได้ให้กับ ประชาชน พร้อมจัดหาแหล่งเงินทุน พัฒนาศักยภาพในการผลิตสินค้าชุมชนให้ได้มาตรฐาน

2.3 จัดให้มีตลาดสดที่ได้มาตรฐาน เพื่ออำนวยความสะดวกแก่ประชาชน และขยายฐานเศรษฐกิจ ของเทศบาล

2.4 ประสานกับรัฐบาลหรือองค์กรต่างๆ เพื่อระดมงบประมาณในการฟื้นฟูและพัฒนาแหล่ง ท่องเที่ยวธรรมชาติให้คงอยู่อย่างยั่งยืน สร้างโอกาสและส่งเสริมช่องทางให้ทุกภาคส่วนเข้ามาจัดกิจกรรมต่างๆ เพื่อส่งเสริมการท่องเที่ยวในเขตพื้นที่อย่างต่อเนื่อง

2.5 ส่งเสริมสนับสนุนการท่องเที่ยวเชิงอนุรักษ์ด้านวิถีชีวิต วัฒนธรรม ประเพณีท้องถิ่น การท่องเที่ยวในเขตพื้นที่ ได้แก่ ป่าพรุกง โดยประสานงานกับองค์การบริหารส่วนจังหวัดสุราษฎร์ธานี และกระทรวงการท่องเที่ยวและกีฬา ให้เป็นไปอย่างต่อเนื่อง ยั่งยืนและหลากหลายรูปแบบ

**3. นโยบายด้านการศึกษา กีฬา ศาสนา และวัฒนธรรม**

3.1 การศึกษาต้องมาเป็นอันดับหนึ่งและมุ่งเน้นการเรียนรู้คู่คุณธรรม สนับสนุนให้มีการพัฒนา คุณภาพของโรงเรียนอนุบาลและศูนย์พัฒนาเด็กเล็กในความรับผิดชอบ ให้มีมาตรฐานที่สูงขึ้น

3.2 ส่งเสริมกองทุนการศึกษาสำหรับเด็ก ทั้งการศึกษาด้านศาสนา การศึกษาสามัญและสายอาชีพ

3.3 จัดตั้งศูนย์พัฒนาการเรียนรู้ให้เกิดขึ้นในเขตเทศบาลตำบลบ้านนา เพื่อรองรับการจัดการศึกษานอกระบบให้มีความหลากหลาย เพื่อการเรียนรู้ตลอดชีวิตของทุกช่วงวัย

-26-

3.4 ให้การสนับสนุนสถานศึกษาในเขตเทศบาล ให้เกิดการบูรณาการทางการศึกษา ศาสนา ศิลปวัฒนธรรม และกีฬา

3.5 พัฒนาระบบดิจิทัลให้ในเขตเทศบาลมีความทันสมัย มีจุดติดตั้งสัญญาณเชื่อมต่อ อินเตอร์เน็ตแบบ ไร้สาย ( Wifi ) เพื่อเปิดโลกแห่งความเรียนรู้ให้แก่เยาวชนและประชาชนในเขตเทศบาล

3.6 ส่งเสริม สนับสนุน ปลูกฝังค่านิยมที่ดีต่อการกีฬา ส่งเสริมและสนับสนุนอุปกรณ์กีฬา ให้มีสระว่ายน้ำ จัดการแข่งขันกีฬา การฝึกอบรมการเล่นกีฬา สนับสนุนให้มีชมรมกีฬาต่างๆของเทศบาลตำบลบ้านนา เพื่อสนับสนุนนักกีฬาของเทศบาลสู่ความเป็นเลิศ รวมทั้งส่งเสริมการเล่นกีฬาเพื่อสุขภาพอนามัยของร่างกาย อันส่งผลให้มีคุณภาพชีวิตที่ดี และดำเนินการปรับปรุงสนามกีฬาและพื้นที่สาธารณะให้มีความทันสมัย

3.7 ส่งเสริมและสนับสนุนกิจกรรมขององค์กรศาสนาทุกศาสนา

3.8 ส่งเสริมและสนับสนุนให้มีการธำรงไว้ซึ่งเอกลักษณ์ศิลปวัฒนธรรม และขนบธรรมเนียมประเพณี อันดีงามประจำท้องถิ่นเทศบาลตำบลบ้านนา

3.9 ส่งเสริมและสนับสนุนภูมิปัญญาท้องถิ่นให้มีศักยภาพในการดำเนินการให้เป็นที่ยอมรับ

**4. นโยบายด้านการพัฒนาคุณภาพชีวิต สังคม และชุมชน**

4.1 สนับสนุน พัฒนา คนในทุกมิติและในทุกช่วงวัยให้เป็นคนดี เก่ง และมีคุณภาพ มีความพร้อมทั้งกาย ใจ สติปัญญา มีพัฒนาการที่ดีรอบด้าน และมีสุขภาวะที่ดีในทุกช่วงวัย มีจิตสาธารณะ รับผิดชอบต่อสังคม และผู้อื่น มัธยัสถ์ อดออม โอบอ้อมอารี มีวินัย รักษาศีลธรรม และเป็นพลเมืองดีของชาติ มีหลักคิดที่ถูกต้อง มี ทักษะที่จำเป็นในศตวรรษที่ 21 และอนุรักษ์ภาษาท้องถิ่น มีนิสัยรักการเรียนรู้และการพัฒนาตนเองอย่าง ต่อเนื่องตลอดชีวิต สู่การเป็นคนที่มีทักษะในการประกอบสัมมาชีพตามความถนัดของตนเอง โดยมี จุดมุ่งหมายเพื่อเพิ่มรายได้ ลด รายจ่าย และขยายโอกาสให้กับประชาชน

4.2 สนับสนุนการพัฒนาคุณภาพชีวิตแก่ผู้ยากไร้ คนชรา คนพิการ ผู้ด้อยโอกาสให้มีคุณภาพชีวิตที่ดี สามารถช่วยเหลือตนเองได้ เช่นการฝึกอบรมอาชีพ กลุ่มผู้สนใจ การรวมกลุ่มอาชีพ เพื่อจะพัฒนาคุณภาพชีวิต รวมทั้งพัฒนาเด็ก เยาวชน และองค์กรสตรี เข้ามามีส่วนร่วมในการพัฒนาเทศบาล

4.3 จัดตั้งสถานธนานุบาล เพื่อบรรเทาความเดือดร้อนแก่ประชาชน

4.4 จัดให้มีสถานรับฝากดูแลผู้สูงอายุ กรณีลูกหลาน หรือผู้ดูแลมีภารกิจ เป็นการชั่วคราวเฉพาะกลางวัน

4.5 จัดการและสนับสนุน ดูแลเกี่ยวกับความปลอดภัยในชีวิตและทรัพย์สินของประชาชนในเขตเทศบาล โดยมุ่งเน้นการป้องกันและแก้ไข ปัญหายาเสพติด พร้อมทั้งจัดระบบป้องกันและบรรเทาสาธารณภัย อย่างมี

ประสิทธิภาพและประสิทธิผล โดยเน้นให้ประชาชนเข้ามามีส่วนร่วมในการดำเนินการอย่างเป็นระบบ

-27-

4.6 ส่งเสริมสนับสนุนด้านการดูแลพยาบาลเบื้องต้นแก่ประชาชนในชุมชน เพื่อความปลอดภัยในชีวิต

4.7 ส่งเสริมสนับสนุนให้ประชาชนเข้ามามีส่วนร่วม ในการป้องกันและปราบปรามการทุจริตในวงราชการทั้งในระบบการจัดซื้อจัดจ้าง กระบวนการใช้

จ่ายงบประมาณแผ่นดิน เพื่อให้เกิดความโปร่งใส และมี ประสิทธิภาพ รวมทั้งให้ประชาชนสามารถเข้ามามีส่วนร่วม และตรวจสอบการใช้จ่าย งบประมาณของ เทศบาลตามขั้นตอนของทางราชการ

**5. นโยบายด้านสาธารณสุข สิ่งแวดล้อมและการจัดการทรัพยากรธรรมชาติ**

5.1 ส่งเสริมการดำเนินกิจกรรมด้านสุขภาพของประชาชนและการบริการสาธารณสุขขั้นพื้นฐาน เพื่อเป็นการคัดกรองการเจ็บป่วยของประชาชนเบื้องต้น เน้นการป้องกันโรคและการดูแลรักษาสุขภาพอนามัย ของประชาชน โดยมีกองทุนหลักประกันสุขภาพ มีงบประมาณของเทศบาลสนับสนุนอีกส่วนหนึ่ง เพื่อเป็นทุนในการดำเนินงานในการดูแลสุขภาพของคนในชุมชนอย่างทั่วถึง ครอบคลุมทุกวัยทุกชุมชน ควบคุมการแพร่ระบาดของโรคติดต่อ และโรคไม่ติดต่อที่เป็นอันตรายต่อประชาชน เพื่อสุขภาพอนามัยที่ดีของประชาชน พัฒนาและดูแลรักษาความสะอาดในเขตเทศบาล โดยพัฒนาประสิทธิภาพการ เก็บขนขยะให้ทั่วถึง

5.2 รณรงค์ให้ประชาชนมีส่วนร่วมในการรักษาความสะอาดและลดปริมาณขยะ

5.3 รณรงค์ควบคุมและป้องกันโรคระบาดต่างๆ

5.4 สนับสนุนกิจกรรมของ อาสาสมัครสาธารณสุขประจำหมู่บ้าน(อสม.) ส่งเสริมการมีส่วนร่วมและเพิ่มบทบาทของอาสาสมัครสาธารณสุขประจำหมู่บ้าน(อสม.) ในการสำรวจตรวจสอบดูแลสภาพความเป็นอยู่ ของชุมชน

5.5 พัฒนาสภาพความเป็นอยู่และสิ่งแวดล้อมในเขตเทศบาลให้เป็นชุมชนที่น่าอยู่ โดยการปรับปรุงสภาพ ภูมิทัศน์ ปลูกต้นไม้ ไม้ดอกไม้ประดับ การรักษาความสะอาด และความเป็นระเบียบเรียบร้อยของ ชุมชน

**6.นโยบายการรักษาความสงบเรียบร้อยความปลอดภัยในชีวิตและทรัพย์สินของประชาชน**

6.1 ปรับปรุงและเพิ่มประสิทธิภาพระบบกล้องโทรทัศน์วงจรปิด ( CCTV ) เพื่อเฝ้าระวังความ ปลอดภัยให้กับประชาชนในชุมชน ดูแลความสงบเรียบร้อยและให้ความช่วยเหลือประชาชนที่ประสบภัยต่างๆ ตลอดจนทำหน้าที่รักษาความปลอดภัยในชุมชนของตนเอง พร้อมทั้งเสริมสร้างเครือข่ายแนวร่วมของประชาชน อาสาสมัคป้องกันภัยฝ่ายพลเรือน(อปพร.) งานป้องกัน และตำรวจ เพื่อให้เฝ้าระวังและแจ้งเตือนต่างๆ

6.2 การป้องกันบรรเทาสาธารณะภัยและอัคคีภัย ดำเนินการให้มีเครื่องมือที่มีประสิทธิภาพในการป้องกันบรรเทาสาธารณะภัยและระงับอัคคีภัย การจัดหาอุปกรณ์ดับเพลิงติดตั้งในจุดเสี่ยงของการเกิดอัคคีภัย อย่างทั่วถึง การกำหนด

-28-

พื้นที่เสี่ยงภัย การฝึกอบรมอาสาสมัครป้องกันภัยฝ่ายพลเรือนเพิ่มมากขึ้น เพื่อให้เป็นกำลังในการป้องกันและบรรเทาสาธารณะภัย การแก้ไขปัญหาแบบบูรณาการกับทุกภาคส่วนอย่างต่อเนื่อง และยั่งยืน โดยเฉพาะการป้องกันและการแก้ไขปัญหาอุทกภัยแบบบูรณาการ

6.3 ส่งเสริมและสนับสนุนการดำเนินการ เพื่อเอาชนะปัญหายาเสพติด และจัดให้มีกิจกรรมต่างๆ ทำให้ครอบครัวอบอุ่นชุมชนเข้มแข็ง เพื่อให้การดำเนินงานทางด้านการป้องกันและปราบปรามยาเสพติดเป็นไปอย่างต่อเนื่อง ชุมชนสามารถคุ้มครองป้องกันไม่ให้เกิดการแพร่ระบาดของยาเสพติดเข้ามาในชุมชน และป้องกันไม่ให้คนในชุมชนกลับไปติดยาเสพติดได้อีก โดยมีการรณรงค์หา ผู้สมัครใจเข้าการ บำบัด รักษาผู้ติดยาเสพติดโดยไม่มีประวัติ

**7. นโยบายด้านการเมือง การบริหาร และการบริการ**

7.1 ส่งเสริมด้านการเมือง การปกครอง ตามระบอบประชาธิปไตย โดยมุ่งเน้นให้ประชาชนเข้ามามี ส่วนร่วมในกิจกรรมต่าง ๆ ของเทศบาล โดยยึดหลักการบริหารกิจการบ้านเมืองที่ดี หรือยึดหลักธรรมาภิบาล

7.2 สร้างวัฒนธรรมการทำงานให้มุ่งผลสัมฤทธิ์และผลประโยชน์ส่วนรวม มีความทันสมัย และพร้อม ที่จะปรับตัวให้ทันต่อการเปลี่ยนแปลงของโลกอยู่ตลอดเวลา โดยเฉพาะอย่างยิ่งการนำนวัตกรรม เทคโนโลยี ระบบการทำงานที่เป็นดิจิทัลเข้ามาประยุกต์ใช้อย่างคุ้มค่า และปฏิบัติงานเทียบได้กับมาตรฐานสากล รวมทั้งมีลักษณะเปิดกว้าง เชื่อมโยงถึงกัน และเปิดโอกาสให้ทุกภาคส่วนเข้ามามีส่วนร่วมเพื่อตอบสนองความต้องการของประชาชนได้อย่างสะดวก รวดเร็ว และโปร่งใส โดยทุกภาคส่วนในสังคมต้องร่วมกันปลูกฝังค่านิยมความ ซื่อสัตย์ สุจริต ความมัธยัสถ์ และสร้างจิตสำนึกในการปฏิเสธไม่ยอมรับการทุจริตประพฤติมิชอบอย่างสิ้นเชิง มีการบริหารที่มีประสิทธิภาพ เป็นธรรม ไม่เลือกปฏิบัติ และการอำนวยความยุติธรรมตามหลักนิติธรรม

7.3 ส่งเสริมและสร้างขวัญกำลังใจ ความสามัคคีให้เกิดขึ้นกับบุคลากรภายในองค์กร โดยการบริหาร งานบนพื้นฐานของความถูกต้อง ยุติธรรมและความโปร่งใส โดยยึดหลักคุณธรรม รวมทั้งพัฒนาคุณภาพ และศักยภาพของบุคลากรให้มีจิตสำนึกต่อการปฏิบัติหน้าที่ และการให้บริการประชาชนอย่างมีประสิทธิภาพ รวดเร็วและถูกต้อง ตามระเบียบขั้นตอนและกฎหมาย

7.4 ส่งเสริมและสนับสนุนบุคลากรของเทศบาลให้ได้รับการฝึกอบรม สัมมนา เพื่อให้เกิดจิตสำนึกในการให้บริการ ประชาชน โดยยึดหลักคุณธรรม จริยธรรม จรรยาบรรณของข้าราชการ

7.5 ส่งเสริมและสนับสนุนการมีส่วนร่วมและรับฟังความคิดเห็นจากทุกภาคส่วน ทั้งหน่วยงานของรัฐ ภาคเอกชน ภาคประชาชน ในการวางแผนพัฒนาท้องถิ่นและกิจการอื่นตามที่กฎหมายกำหนด

-29-

ดังนั้น การดำเนินงานในแต่ละภารกิจ แต่ละโครงการสามารถเดินหน้าให้เป็นไปตามนโยบายที่มีอยู่ ทั้ง 7 ข้อนั้น จึงมีปัจจัยที่สำคัญคือการมีส่วนร่วมของทุกภาคส่วน ที่จะต้องเข้ามาช่วยกันเป็นพลังที่สำคัญในการขับเคลื่อนอย่างจริงจัง การดำเนินงานตามนโยบายที่กระผมได้แถลงต่อสภาในวันนี้จะบังเกิดผลได้ในทางปฏิบัติ หรือจะสัมฤทธิ์ผลก็ด้วยความรู้ ความเข้าใจในภารกิจ ทิศทางและ

เป้าหมายขององค์กร และความร่วมมือของทุกภาคส่วนที่เกี่ยวข้องในแต่ละระดับ ตั้งแต่ภายในองค์กรเทศบาลด้วยกัน อันได้แก่ สมาชิกสภาเทศบาลทุกท่าน ข้าราชการ พนักงาน และการหนุนเสริมจากภายนอก อันได้แก่ องค์กรภาคี เครือข่าย ส่วนราชการต่างๆ ที่เกี่ยวข้อง ภาคเอกชนทั่วไป ชุมชน และพี่น้องประชาชนทุกคน

กระผมหวังเป็นอย่างยิ่งว่าจะได้รับการร่วมมือจากทุกภาคส่วนในการที่จะนำนโยบายไปสู่การปฏิบัติให้ เกิดเป็นรูปธรรมขึ้นมาอย่างจริงจัง จะส่งผลลัพธ์ต่อความเป็นสังคมที่ดีและมีมาตรฐาน ได้ กล่าวคือ เทศบาลตำบลบ้านนาของเรา สามารถขับเคลื่อนไปสู่ความเป็นรัฐท้องถิ่นที่มีความตื่นตัวอย่างมีพลังอยู่ตลอดเวลา เป็น องค์กรแห่งการเรียนรู้ มีการบริหารกิจการบ้านเมืองที่ดี สังคมมีคุณธรรม เป็นบ้านเมืองมีความอยู่ดี ผู้คนมี ความสุข ทรัพยากรธรรมชาติ และสิ่งแวดล้อมยั่งยืน บนพื้นฐานของความเป็นเอกลักษณ์ และตัวตนของคนใน ท้องถิ่นอย่างเราครับ ในโอกาสนี้ กระผมและคณะผู้บริหารตลอดจนสมาชิกสภาเทศบาลทุกคนขอเดินหน้า เพื่อ ทำตามวิสัยทัศน์ของเทศบาลตำบลบ้านนา ที่ว่า “เทศบาลตำบลบ้านนา บริหารโดยยึดหลักธรรมาภิบาล ส่งเสริมการศึกษา สร้างคุณภาพชีวิตที่ดี ชุมชนเข้มแข็ง ยึดหลักเศรษฐกิจพอเพียง มุ่งบริการเพื่อประโยชน์สุขของประชาชน”

**ท่านประธานสภาและสมาชิกสภาเทศบาลที่เคารพ**

เพื่อให้การบริหารงานตามที่กระผมได้แถลงนโยบายต่อสภาเทศบาลตำบลบ้านนา สามารถดำเนินการได้อย่างเป็นรูปธรรม กระผมจึงอาศัยอำนาจตามพระราชบัญญัติเทศบาล พ.ศ. ๒๔๙๖ แก้ไขเพิ่มเติมฉบับที่ 14 พ.ศ. 2562

“มาตรา ๔๘ อัฏฐ นายกเทศมนตรีอาจแต่งตั้งรองนายกเทศมนตรีซึ่งมิใช่สมาชิกสภาเทศบาลเป็นผู้ ช่วยเหลือในการบริหารราชการของเทศบาลตามที่นายกเทศมนตรีมอบหมายได้ตามเกณฑ์ดังต่อไปนี้

(๑) เทศบาลตำบล ให้แต่งตั้งรองนายกเทศมนตรีได้ไม่เกินสองคน

(๒) เทศบาลเมือง ให้แต่งตั้งรองนายกเทศมนตรีได้ไม่เกินสามคน

(๓) เทศบาลนคร ให้แต่งตั้งรองนายกเทศมนตรีได้ไม่เกินสี่คน

นายกเทศมนตรีอาจแต่งตั้งที่ปรึกษานายกเทศมนตรีและเลขานุการ

นายกเทศมนตรี ซึ่งมิใช่สมาชิก สภาเทศบาลได้ โดยในกรณีเทศบาลตำบล ให้แต่งตั้งได้จำนวนรวมกันไม่เกินสองคน ในกรณีเทศบาลเมืองให้ แต่งตั้งได้จำนวนรวมกันไม่เกินสามคน และในกรณีเทศบาลนครให้แต่งตั้งได้จำนวนรวมกันไม่เกินห้าคน”

-30-

กระผมจึงแต่งตั้งและขอแนะนำคณะผู้บริหารต่อสภาเทศบาลตำบลบ้านนา ดังนี้

1. นางกอบกุล ชุติมันต์ รองนายกเทศมนตรี

2. นางรัชต์สุดา ภูเขาทอง รองนายกเทศมนตรี

3. นางโสภิณพร กดแก้ว เลขานุการนายกเทศมนตรี

4. นางสมทรง อินทเจียด ที่ปรึกษานายกเทศมนตรี

จึงเรียนมาเพื่อทราบโดยทั่วกัน

จะเห็นได้ว่า นโยบายการบริหารงานของเทศบาลตำบลบ้านนาในอีก 4 ปีข้างหน้า ที่ผมได้เสนอต่อ สภาเทศบาล ในฐานะนายกเทศมนตรีตำบลบ้านนา เป็นประโยชน์สุขของท้องถิ่นเทศบาลตำบลบ้านนาทั้งสิ้น กระผมมีความมั่นใจว่านโยบายของกระผมจะได้รับการสนับสนุนจากประธานสภาเทศบาลตำบลบ้านนา และสมาชิกสภาเทศบาลตำบลบ้านนาทุกท่าน เพราะท่านทั้งหลาย และกระผมต่างเป็นผู้แทนของชุมชนในเขตเทศบาลตำบลบ้านนา อันมีภารกิจที่จะต้องปฏิบัติหน้าที่เพื่อความเจริญก้าวหน้าอย่างมั่นคง ยั่งยืนของท้องถิ่น และประโยชน์สูงสุดของพี่น้องประชาชนในเขตเทศบาลตำบลบ้านนา กระผมขอขอบคุณทุก ๆ ท่านที่ร่วมรับฟังคำแถลงนโยบายการบริหารงานเทศบาลตำบลบ้านนาของกระผมในครั้งนี้ และขอขอบคุณ พี่น้องประชาชนในเขตเทศบาลตำบลบ้านนาทุกท่าน ที่ได้มอบความไว้วางใจให้กับกระผมได้ปฏิบัติหน้าที่ นายกเทศมนตรีตำบล บ้านนา ผมขอให้คำมั่นสัญญาว่ากระผมจะทำหน้าที่ในฐานะนายกเทศมนตรีตำบลบ้านนา ด้วยความซื่อสัตย์ โปร่งใส ยึดมั่นตามหลักธรรมมาภิบาล ไม่ทำให้ทุกท่านผิดหวังกับการที่ท่านตัดสินใจ ให้โอกาสครั้งสำคัญกับผมในครั้งนี้ **ขอบคุณครับ**

นายชณภัทร วัฒนกูล - ขอขอบคุณท่านนายกเทศมนตรีอย่างมาก ในการแถลงนโยบายในการเข้ามาประธานสภาเทศบาล ปฏิบัติหน้าที่ของท่านและเป็นการร่วมงานกับท่านไปอีก ๔ ปี

**ระเบียบวาระที่ 4 เรื่อง อื่นๆ**

นายชณภัทร วัฒนกูล - ท่านสมาชิกสภาเทศบาลฯ ท่านใดมีข้อซักถามหรือเสนอแนะใน

ประธานสภาเทศบาล ประเด็นอื่น ๆ เชิญสอบถามและเสนอแนะครับ

นายพิพัฒน์ ศรีศิริวรรณา - เรียนท่านประธานสภาเทศบาล เพื่อนสมาชิกทุกท่าน ผมขอแก้ไขในหน้าที่

สมาชิกสภาเทศบาล 2 บรรทัดที่ 4 โดยยึดหลัก ให้ใส่ ย ด้วย ขอบคุณครับ

นางวรรธนา แซ่หลิ่ม - เรียนท่านประธานสภาที่เคารพ ท่านนายก รองนายก ที่ปรึกษา เลขา

สมาชิกสภาเทศบาล ท่านสมาชิก และพนักงานทุกท่าน ดิฉันนางวรรธนา แซ่หลิ่ม สมาชิกสภาเทศบาล เขต 1 ดิฉันขอเสนอให้ที่สำหรับการเจาะบ่อบาดาลน้ำลึกและติดตั้งแคมเปนในที่ของดิฉันในเขตชุมชนบ้านน้ำเกลี้ยง เพื่อได้แก้ไขปัญหาภัยแล้งที่จะเกิดขึ้นต่อไป ขอบคุณคะ

-31-

นายพิพัฒน์ ศรีศิริวรรณา - เรียนท่านประธานที่เคารพ ฝ่ายผู้บริหาร และสมาชิกทุกท่าน ตลอดจน

สมาชิกสภาเทศบาล เจ้าหน้าที่ทุกท่านครับ ในเรื่องอื่น ๆ ผมขอเสนอฝาท่อเหล็กที่หลังตลาดชำรุดหลายแห่งให้เจ้าที่ไปดูและเทคอนกรีตข้างบนก็ได้ ขอบคุณครับ

นายชณภัทร วัฒนกูล - ท่านสมาชิกสภาเทศบาลฯ ท่านใดมีข้อซักถามหรือเสนอแนะใน

ประธานสภาเทศบาล ประเด็นอื่น ๆ อีกเชิญสอบถามและเสนอแนะครับ

- มีมั๊ยครับ ถ้าไม่มีผมขออ่านประกาศครับ ประกาศเทศบาลตำบลบ้านนา เรื่อง ปิดตลาดนัดในเขตเทศบาลตำบลบ้านนาเป็นการชั่วคราว ตามที่ใจเขตพื้นที่ของเทศบาลตำบลบ้านนาได้มีผู้ประกอบการขอเปิดตลาดนัดในพื้นที่ ประกอบด้วยตลาดนัดวันอาทิตย์ ตลาดนัดวันอังคารและตลาดนัดวันพฤหัสบดีนั้น เทศบาลตำบลบ้านนาได้ประเมินสถานการณ์แล้วไม่สามารถควบคุมดูบริหารจัดการให้เป็นไปตามแนวทางป้องกันโรคโควิด 19 ที่กระทรวงสาธารณสุขกำหนด เช่นการให้มีทางเข้า ออก ทางเดียว การเว้นระยะห่างทางสังคมการควบคุมไม่ให้แอร์อัดประกอบกับตลาดนัดนอกพื้นที่ประกาศปิดทำให้พ่อค้า แม่ค้าที่อื่นจะมุ่งมาขายที่ตลาดนัดเทศบาลตำบลบ้านนา ดังนั้นเพื่อเป็นการป้องการการแพร่ระบาดที่จะเกิดขึ้น เทศบาลตำบลบ้านนาจึงขอปิดตลาดตลาดนัดวันอาทิตย์ นัดวันอังคาร และตลาดนัดวันพฤหัสเป็นการชั่วคราวตั้งแต่วันที่ 16 พฤษภาคม 2564 เป็นต้นจนกว่าสถานการณ์ดังกล่าวจะคลี่คลาย ซึ่งเทศบาลตำบลบ้านนาจะแจงให้ทราบต่อไป สำหรับพ่อค้า แม่ค้าที่ขายประจำที่ตลาดสดเทศบาลตำบลบ้านนา ท่านสามารถขายได้ที่ตลาดสดในวันอาทิตย์เหมือนเดิม ซึ่งตลาดสดเทศบาลให้จำหน่ายได้เฉพาะพ่อค้าแม่ค้าประจำที่ทำสัญญาเช่าแผงกับเทศบาลตำบลบ้านนาเท่านั้น จึงประกาศให้ทราบโดยทั่วกัน ประกาศ ณ วันที่ 11 พฤษภาคม พ.ศ.2564 ลงชื่อ นายชวลิต หวังที่ชอบ ปลัดเทศบาล รักษาราชการแทน นายกเทศมนตรีตำบลบ้านนา

นายชณภัทร วัฒนกูล - ท่านสมาชิกสภาเทศบาลฯ ท่านใดมีข้อซักถามหรือเสนอแนะใน

ประธานสภาเทศบาล ประเด็นอื่น ๆ อีก เชิญสอบถามและเสนอแนะครับ เชิญท่านนายกครับ

นายธงชัย ว่องทรง - เรียนท่านประธานสภาที่เคารพ และเพื่อนสมาชิกผู้ทรงเกี่ยรติที่รักทุกท่าน

นายกเทศมนตรี ตามที่เพื่อนสมาชิกได้เสนอมามีอยู่สองสามเรื่อง ก่อนอื่นในฐานะผู้บริหารก็ได้แจ้งผู้ที่ย้ายมาดำรงตำแหน่งที่เทศบาลตำบลบ้านนาทั้งสองท่าน ให้ปฏิบัติหน้าที่เต็มความสามารถ ก็ยินดีต้อนรับทั้งสองท่าน ต่อไปขอขอบคุณท่านวรรธนา แซ่หลิ่ม ที่ได้มอบที่ดินของท่านในการเจาะบ่อบาดาล เพื่อบรรเทาปัญหา ภัยแล้งต่อไป ในเรื่องของฝาท่อหลังจากการประชุมเสร็จสิ้น โดยการแถลงนโยบายเป็นที่เรียบร้อย หลังจากนั้นก็จะได้ทำหน้าที่ตำแหน่งนายกเทศมนตรีพร้อมด้วยรองนายกเทศมนตรี ซึ่งจะทำร่วมกับสมาชิกสภาทุกท่าน ก็จะยึดหลักคุณธรรมจริยธรรม ส่วนเรื่องการปิดตลาดนัดก็เป็นการปิดชั่วคราว เมื่อสถานการณ์คลี่คลายก็จะเปิดได้ตามปกติ สำหรับวันนี้ก็มีเรื่องที่จะแจ้งให้ทราบแค่นี้ ขอบคุณครับ

-32-

นายชณภัทร วัฒนกูล - ท่านสมาชิกสภาเทศบาลฯ ท่านใดมีข้อซักถามหรือเสนอแนะใน

ประธานสภาเทศบาล ประเด็นอื่น ๆ อีก เชิญสอบถามและเสนอแนะครับ

-มีมั๊ยครับ ถ้าไม่มีในการประชุมสภาเทศบาลตำบลบ้านนา สมัยสามัญ สมัยแรก ประจำปี ๒๕64 ในวันนี้ผมขอขอบคุณทุกท่านและขอปิดประชุมครับ

เลิกการประชุม เวลา 11.06 น.

(ลงชื่อ)......................................................ผู้จดบันทึกการประชุม

( นางชรีพร รักชาติ )

เลขานุการสภาเทศบาลตำบลบ้านนา

(ลงชื่อ)......................................................ผู้ตรวจบันทึกการประชุม

( นายชณภัทร วัฒนกูล )

ประธานสภาเทศบาลตำบลบ้านนา

.

**-33-**

**บันทึกการประชุม**

**คณะกรรมการตรวจรายงานการประชุมสภาเทศบาลตำบลบ้านนา**

**สมัยสามัญ สมัยแรก ประจำปี 2564**

**เมื่อวันที่ 14 พฤษภาคม พ.ศ.๒๕64**

**ในวันที่ 21 พฤษภาคม พ.ศ.2564**

|  |  |  |  |  |
| --- | --- | --- | --- | --- |
| **ลำดับที่** | **ชื่อ-ชื่อสกุล** | **ลายมือชื่อ** | **ตำแหน่ง** | **หมายเหตุ** |
| ๑. | นางชรีพร รักชาติ |  | ประธานกรรมการ |  |
| ๒. | นายพิทักษ์ ลังกาใจ |  | กรรมการ |  |
| ๓. | นางมลิวัล พัฒนะ |  | กรรมการ/เลขานุการ |  |

เริ่มประชุมเวลา ๑0.00 น.

เมื่อคณะกรรมการมาพร้อมแล้ว ประธานกรรมการให้สัญญาณเริ่มประชุม ประธานได้กล่าวสรุปว่า วันนี้เป็นวันที่คณะกรรมการทำหน้าที่ตรวจรายงานการประชุม ดังนี้

๑. รายงานการประชุมสภาเทศบาลตำบลบ้านนา สมัยสามัญ สมัยแรก ประจำปี ๒๕64

๑.๑ รายชื่อผู้มาประชุมถูกต้อง

๑.๒ ระเบียบวาระที่ ๑ - 4 ได้ตรวจดูโดยละเอียดครบถ้วนทุกหน้าแล้ว ถูกต้อง

๑.๓ ที่ประชุมมีมติเห็นชอบให้สภาเทศบาลได้รับรองรายงานการประชุมฉบับนี้ ในการประชุมครั้งต่อไป จึงนำเสนอสภาเทศบาลเพื่อให้การรับรองในคราวประชุมครั้งต่อไป เลิกประชุมเวลา ๑1.30 น.

**(ลงชื่อ)…………………………………………………………กรรมการ/เลขานุการ**

**(นางมลิวัล พัฒนะ)**

คณะกรรมการตรวจรายงานการประชุมสภาเทศบาล ได้ตรวจรายงานการประชุมสภาเทศบาล ตามข้อ ๑ – ๑.๓ ปรากฏว่าถูกต้อง

**(ลงชื่อ)...…………………………………………….…………ประธานกรรมการ**

**( นางชรีพร รักชาติ )**

**(ลงชื่อ) …………………………………………………………กรรมการ**

**(นายพิทักษ์ ลังกาใจ)**

**(ลงชื่อ)…………………………………………….……………กรรมการ/เลขานุการ**

**(นางมลิวัล พัฒนะ)**

รายงานการประชุมนี้ สภาเทศบาลตำบลบ้านนาได้ให้การรับรองแล้ว

**(ลงชื่อ)…………………………….………….…………ประธานสภาเทศบาลตำบลบ้านนา**

**( นายชณภัทร วัฒนกูล )**